**I. A Szabályzat célja:**

Az **Esszencia Természetgyógyászat – Zentainé Agárdi Annamária egyéni vállalkozó** („Vállalkozás”) elkötelezett az Érintettek egészségügyi és személyes adatainak védelme iránt, kiemelten fontosnak tartja a jogszabályokban foglaltak szigorú betartását, az Érintettek információs önrendelkezési jogának tiszteletben tartását. A rögzített egészségügyi és személyes adatokat bizalmasan, az adatvédelmi jogszabályokkal és szakmai előírásokkal összhangban, a jelen adatkezelési szabályzatnak megfelelően kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

* Jelen Szabályzat mindenkor érvényes verziója folyamatosan elérhető a <https://www.esszencia-termeszetgyogyaszat.hu>  címen.
* A Vállalkozás fenntartja a jogot a jelen Szabályzat bármikor történő megváltoztatására. A változásokról a Vállalkozás tájékoztatja a munkatársait.
* Jelen Szabályzatban foglaltak alapján a Vállalkozás biztosítja azt, hogy megfeleljen az egészségügyi-és személyes adatkezeléssel és az adatvédelemmel kapcsolatos hatályos jogszabályoknak, így különösen az alábbiaknak:
	+ Magyarország Alaptörvénye;
	+ az Európai Parlament és Tanács 2016./679 Általános Adatvédelmi Rendelete („GDPR”);
	+ az információs és önrendelkezési jogról és az információszabadságról szóló 2011. évi CXII. tv. („Infotv.”);
	+ 1997. évi XLVII. törvény az egészségügyi és a hozzájuk kapcsolódó személyes adatok kezeléséről és védelméről (továbbiakban **Eavt.**)
	+ az 1997. évi CLIV. törvény egészségügyről (továbbiakban **Eütv.**)
	+ 62/1997. (XII.21.) NM rendelet az egészségügyi és a hozzájuk kapcsolódó személyes adatok kezelésének egyes kérdéseiről (továbbiakban: R.)

**II. A Szabályzat tárgyi, személyi és időbeli hatálya:**

1. **1.1. Jelen Szabályzat hatálya kiterjed:**
	* a Vállalkozás minden, egészségügyi ellátást nyújtó szervezeti egységére, a szakmai felügyeletet, ellenőrzést végző szervezetre, munkatársára, aki vagy amely egészségügyi és személyes adatot kezel,
	* minden, az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény (a továbbiakban Eüat.) előírásai szerint kezelt, a páciensre vonatkozó egészségügyi és személyazonosító adatra,
	* minden, a Vállalkozás által saját nevében nyújtott egészségügyi szolgáltatást igénybe vevő természetes személyre (a továbbiakban: *páciens*),
	* az adatkezeléssel kapcsolatba került vagy kerülő külső szolgáltatóra, amely a Vállalkozás feladatkörébe tartozó személyes adatot kezel, vagy azzal kapcsolatba kerül.
2. **1.2.** Időbeli hatály

**Jelen Szabályzat 2022.05.01-től további rendelkezésig, ill. visszavonásig hatályos.**

**III. Értelmező rendelkezések:**

* Jelen szabályzat alkalmazásában:
	+ - *Érintett: (Páciens):*minden, az adatkezelő szervvel kapcsolatba került vagy kerülő, illetve annak szolgáltatásait igénybe vevő természetes személy, függetlenül attól, hogy beteg vagy egészséges.
		- *Egészségügyi adat:*az érintett testi, értelmi és lelki állapotára, kóros szenvedélyére, valamint a megbetegedés, illetve az elhalálozás körülményeire, a halál okára vonatkozó, általa vagy róla más személy által közölt, illetve az egészségügyi ellátóhálózat által észlelt, vizsgált, mért, leképzett vagy származtatott adat; továbbá az előzőekkel kapcsolatba hozható, az azokat befolyásoló mindennemű adat (pl. magatartás, környezet, foglalkozás);
		- *Személyazonosító adat:*a családi és utónév, leánykori név, a nem, a születési hely és idő, az anya leánykori családi és utóneve, a lakóhely, a tartózkodási hely, a társadalombiztosítási azonosító jel (a továbbiakban: TAJ szám) együttesen vagy ezek közül bármelyik, amennyiben alkalmas vagy alkalmas lehet az érintett azonosítására;
		- *Adatkezelés:*az alkalmazott eljárástól függetlenül a személyes adatokon végzett bármely művelet vagy a műveletek összessége, így pl. gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése is.
		- *Adatfeldolgozás:*az adatkezelési műveletekhez kapcsolódó technikai műveletek elvégzése függetlenül a műveletek végrehajtásához alkalmazott módszertől és eszköztől, valamint az alkalmazás helyétől.
		- *Adattovábbítás:*ha az adatot meghatározott harmadik személy számára hozzáférhetővé teszik.
		- *Adathordozó:*minden olyan anyag vagy eszköz, amely adatok lejegyzésére, tárolására és visszaolvasására alkalmas.
		- *Adatkezelő:*Az a természetes vagy jogi személy, jogi személyiség nélküli szervezet, aki vagy amely a Eavt. szerinti adatkezelési célból egészségügyi és a hozzá kapcsolódó személyes, vagy személyazonosító adat kezelésére jogosult.
		- *Betegellátó:*a kezelést végző személy.
		- *Adatfeldolgozó:*az a természetes vagy jogi személy, jogi személyiséggel nem rendelkező szervezet, aki, vagy amely az adatkezelő megbízásából – beleértve a jogszabály rendelkezése alapján történő megbízást is – a személyes adatok feldolgozását végzi.
		- *Harmadik személy:*olyan természetes, vagy jogi személy, illetve jogi személyiséggel nem rendelkező szervezet, aki, vagy amely nem azonos az érintettel, az adatkezelővel vagy az adatfeldolgozóval.
		- *Egészségügyi ellátó hálózat:*egészségügyi ellátást nyújtó, valamint szakmai felügyeletét, ellenőrzését végző szervezet és természetes személy.
		- (*Gyógy)kezelés:*minden olyan tevékenység, amely az egészség megőrzésére, továbbá a megbetegedések megelőzése, korai felismerése, megállapítása, (gyógyítása), a megbetegedés következtében kialakult állapotromlás szinten tartása vagy javítása céljából az érintett közvetlen vizsgálatára, kezelésére, ápolására, orvosi rehabilitációjára, illetve mindezek érdekében az érintett vizsgálati anyagainak feldolgozására irányul, ideértve a betegszállítást is;
		- *Orvosi titok:*a (gyógy)kezelés során az adatkezelő tudomására jutott egészségügyi és személyazonosító adat, továbbá a szükséges vagy folyamatban lévő, illetve befejezett (gyógy)kezelésre vonatkozó, valamint a (gyógy)kezeléssel kapcsolatban megismert egyéb adat.
		- *Kezelőorvos vagy természetgyógyász:*a beteg adott betegségével, illetve egészségi állapotával kapcsolatos vizsgálati és terápiás tervet meghatározó, továbbá ezek keretében beavatkozásokat végző orvos vagy természetgyógyász, aki a beteg (gyógy)kezeléséért felelősséggel tartoznak;
		- *Egészségügyi dokumentáció:*a (gyógy)kezelés során a betegellátó tudomására jutott egészségügyi és személyazonosító adatokat tartalmazó feljegyzés, nyilvántartás vagy bármilyen más módon rögzített adat, függetlenül annak hordozójától vagy formájától.
		- *Közeli hozzátartozó:*a házastárs, az egyeneságbeli rokon, az örökbe fogadott, a mostoha és nevelt gyermek, az örökbe fogadó, a mostoha- és nevelőszülő, valamint a testvér és az élettárs.
		- *Sürgős szükség:*az egészségi állapotában hirtelen bekövetkezett olyan változás, amelynek következtében azonnali egészségügyi ellátás hiányában az érintett közvetlen életveszélybe kerülne, illetve súlyos vagy maradandó egészségkárosodást szenvedne.
		- *Egészségügyi dolgozó:*az orvos, a fogorvos, a gyógyszerész, az egyéb felsőfokú egészségügyi szakképesítéssel rendelkező személy, az egészségügyi szakképesítéssel rendelkező személy, a természetgyógyász, továbbá az egészségügyi tevékenységben közreműködő egészségügyi szakképesítéssel nem rendelkező személy.
		- *Adatvédelmi incidens:*személyes adat jogellenes kezelése vagy feldolgozása, így különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés.

**IV. Az egészségügyi adatkezelés célja**

* Az egészségügyi és személyazonosító adatok a következő célok elérése érdekében kezelhetőek:
	+ az egészség megőrzésének, javításának, fenntartásának előmozdítása,
	+ a betegellátó eredményes gyógykezelési tevékenységének elősegítése, ideértve a szakfelügyeleti tevékenységet is,
	+ az érintett egészségi állapotának nyomon követése,
	+ a népegészségügyi, közegészségügyi és járványügyi érdekből szükségessé váló intézkedések megtétele,
	+ a betegjogok érvényesítése.
* A IV.1. pontokban felsoroltakon kívül egészségügyi-és személyes adat kizárólag törvényben meghatározott esetekben, az ott megjelölt célból, a jogszabályban előírt kötelezettség teljesítése érdekében kezelhető.
* A fentiekben leírt adatkezelési célokra csak annyi és olyan egészségügyi, illetve személyazonosító adat kezelhető, amely az adatkezelési cél megvalósításához elengedhetetlenül szükséges.
* A Vállalkozás által kezelt egészségügyi adatok körének nyilvántartását a jelen szabályzat 1. számú melléklete tartalmazza.

**V. Az Egészségügyi adatok kezelésének szabályai**

* **Adatfelvétel**
	+ Az egészségügyi - és személyes adatok felvétele a (gyógy)kezelés része. Az adatfelvétel kötelező.
	+ A személyes adatokat a beteg személyes azonosító okmányaiban (személyi igazolvány, lakcímkártya, TAJ kártya) feltüntetett adatokkal kell rögzíteni.
	+ Az egészségügyi és a személyazonosító adatoknak a (gyógy)kezelt személy (törvényes képviselője) részéről történő szolgáltatása – az egészségügyi ellátás igénybevételéhez kötelezően előírt személyazonosító adatok és az Eü. tv.-ben foglaltak kivételével – önkéntes. Abban az esetben, ha a (gyógy)kezelt személy önként fordul az intézményhez (Vállalkozáshoz), a (gyógy)kezeléssel összefüggő egészségügyi és személyazonosító adatainak kezelésére szolgáló hozzájárulását – ellenkező nyilatkozat hiányában – megadottnak kell tekinteni, és erről az érintettet (törvényes képviselőjét) tájékoztatni kell.
	+ Sürgős szükség, valamint a (gyógy)kezelt személy belátási képességének hiánya esetén az önkéntességet vélelmezni kell.
	+ Az érintett (törvényes képviselője) törvény szerinti kötelezettsége a betegellátó felhívására egészségügyi és személyazonosító adatait átadni,
		- ha valószínűsíthető vagy beigazolódott, hogy az Eüatv. 1. és 3. számú mellékletében, felsorolt valamely betegség kórokozója által fertőződött, vagy fertőzéses eredetű mérgezésben, illetve fertőző illetve foglalkozási megbetegedésben szenved, kivéve az Eüak. 15. § (6) bekezdése szerinti esetet,
		- ha arra a jogszabályban felsorolt szűrő- és alkalmassági vizsgálatok elvégzéséhez van szükség,
		- heveny mérgezés esetén,
		- ha valószínűsíthető, hogy az érintett a jogszabályban felsorolt foglalkozási eredetű megbetegedésben szenved,
		- ha az adatszolgáltatásra a magzat, illetve a kiskorú gyermek (gyógy)kezelése, egészségi állapotának megőrzése vagy védelme érdekében van szükség,
		- ha bűnüldözés, bűnmegelőzés céljából, továbbá ügyészségi, bírósági eljárás, illetve szabálysértési vagy közigazgatási hatósági eljárás során az illetékes szerv a vizsgálatot elrendelte,
		- ha az adatszolgáltatásra a nemzetbiztonsági szolgálatokról szóló törvény szerinti ellenőrzés céljából van szükség.
	+ Az adatfelvétel során az egészségügyi dokumentációban rögzíteni kell az adatfelvétel időpontját és az adatfelvevő személyét.
	+ A beteg dokumentációjában történt minden feljegyzést, beírást aláírással vagy kézjeggyel, és ha szükséges, dátummal ellátva kell hitelesíteni, illetve elektronikus adatkezelés esetén a bejegyzést végző egyértelmű azonosítását a rendszernek biztosítania kell.
* **Az adatok megőrzése, az adat módosítása és törlése**
	+ Az egészségügyi dokumentációt - a képalkotó diagnosztikai eljárással készült felvételek, az arról készített leletek az adatfelvételtől számított legalább 30 évig kell megőrizni. A kötelező nyilvántartási időt követően (gyógy)kezelés vagy tudományos kutatás érdekében - amennyiben indokolt - az adatok továbbra is nyilvántarthatók. Ha a további nyilvántartás nem indokolt - a tudományos jelentőségű dokumentáció kivételével - a nyilvántartást meg kell semmisíteni.
	+ Az egészségügyi dokumentációban szereplő hibás egészségügyi adatot – az adatfelvételt követően – úgy kell kijavítani, vagy törölni, hogy az eredetileg felvett adat megállapítható legyen. A módosítást kézjeggyel kell ellátni, elektronikus adatkezelés esetén a bejegyzést végző egyértelmű azonosítását és a bejegyzés naplózását a rendszernek biztosítania kell.
* **Adattovábbítás**
	+ Térítéses betegellátás esetén a térítési díj számviteli szabályoknak megfelelő könyvelése érdekében az érintett neve, lakcíme, az igénybe vett szolgáltatás és annak díja továbbításra kerül a könyvelő cég részére.
	+ Az érintett hozzájárulása mellett a Vállalkozás az elvégzett vizsgálat leletét és képanyagát továbbítja a hozzájárulásban megnevezett kezelőorvosnak/szakorvosnak/természetgyógyásznak.
* **Adatbiztonság**
	+ Manuálisan tárolt adatok esetében a beteg személyes és egészségügyi adatait tartalmazó egészségügyi dokumentáció célja, hogy támogassa a diagnosztikus munkát, annak felügyeletét és a betegek jogainak érvényesítését.
	+ Az egészségügyi dokumentáció, illetve annak egy része a (gyógy)kezelési folyamat során mindazon helyeken jelen van, ahol az ellátással kapcsolatos diagnosztikus, az ezekhez társuló kapcsolt-, illetve kiegészítő tevékenység zajlik (pl. betegszállítás, esetdokumentáció.).
	+ Az eltulajdonítás megelőzése érdekében az alábbi rendelkezések betartása kötelező:
		- Az ellátás alatti, illetve az azzal kapcsolatos dokumentálást követően az egészségügyi dokumentációt el kell zárni, vagy olyan helyen kell tartani, ahol az egészségügyi dolgozók folyamatos jelenléte által a felügyelet biztosított.
		- A beteg szállítása, más intézményben történő vizsgálata során az egészségügyi dokumentációt személy szerint a vizsgálatért, vagy beavatkozásért felelős, vagy az átvételt intéző egészségügyi dolgozónak kell átadni. Az átvétel tényét az időpont megadásával az átvevő által aláírva a beteg dokumentációjában fel kell tüntetni, és az adatok helyességéről meg kell győződni.
		- Az egészségügyi dokumentációk megfelelő biztonságos tárolásának tárgyi feltételeit, a Vállalkozás működtetésért felelős vezető biztosítja.
* **Adatkezelő azonosítása**
	+ Adatkezelést kizárólag a Vállalkozás vezetője, munkatársai, a könyvelőiroda és a weboldal tárhelyszolgáltatója végez.
* **Eljárás az adatok sérülése, adatvédelmi incidens esetén**
	+ Az egészségügyi és személyes adatokat ért sérülés vagy megsemmisülés esetén a rendelkezésre álló egyéb adatforrásokból meg kell kísérelni a károsodott adatok pótlását.
	+ A sérült adat pótlásáért a Vállalkozás vezetője felelős.
	+ **Manuális adatkezelés esetén**
		- a dokumentumokat a tároló hely sérülésének elhárítása idejéig szükség esetén biztonságos helyre kell szállítani,
		- az adatok védelmének és integritásának biztonságát veszélyeztető állapot elhárítását azonnal meg kell kezdeni, az elhárítás idejére folyamatos felügyeletet kell biztosítani, vagy a dokumentumokat zárható helyre kell szállítani.
	+ **Elektronikus adatkezelés esetén**
		- a rendszer működésképtelensége alatt az adatokat manuális módszerekkel kell rögzíteni, és a helyreállítást követően azokat a rendszerbe pótlólag felvenni.
* **A (gyógy)kezelés céljából történő adatkezelés**
	+ A beteg vizsgálatával és (gyógy)kezelésével kapcsolatos adatokat az egészségügyi dokumentáció tartalmazza. Az egészségügyi dokumentációt úgy kell vezetni, hogy az a valóságnak megfelelően tükrözze az ellátás folyamatát.
	+ A (gyógy)kezelés alatt az egészségügyi dokumentációban rögzíteni kell a jogszabályokban, a szakmai szabályokban előírt adatokat. A kezelést végző személy dönti el, hogy a szakmai szabályoknak megfelelően – a kötelezően felveendő adatokon kívül – mely egészségügyi adat felvétele szükséges.
	+ Azon adatoknak az egészségügyi dokumentumokba való felvételére, amelyek közvetlenül nem kapcsolatosak a beteg (gyógy)kezelésével, csak akkor kerülhet sor, ha azok a beteg ellátásában relevánsak.
	+ A (gyógy)kezelés során a dokumentációhoz, illetve a beteg személyes adataihoz kizárólag az érintett személy (gyógy)kezelését végzők és a beteget oktatás kapcsán bemutató alkalmazottak férhetnek hozzá, ennek érdekében:
	+ A Vállalkozásnál munkaviszonyban, valamint a munkavégzésre irányuló egyéb jogviszonyban álló minden személyt a beteg egészségi állapotával kapcsolatos adat, továbbá a munkavégzéssel kapcsolatosan tudomására jutott egyéb adat vonatkozásában időbeli korlátozás nélkül titoktartási kötelezettség terheli. A titoktartási kötelezettség független attól, hogy az adatokat milyen módon ismerte meg. A titoktartási kötelezettség tehát nemcsak a kezelést végző személyeket köti, hanem az Vállalkozás minden dolgozóját.
	+ A titoktartási kötelezettség alól írásban felmentést adhat a beteg. A Vállalkozás az adatszolgáltatási kötelezettségnek köteles eleget tenni, ha az adat továbbítása törvény előírásai szerint kötelező.
* **A (gyógy)kezelés során jelen lévő személyek**
	+ A betegnek joga van ahhoz, hogy vizsgálatára és kezelésére olyan körülmények között kerüljön sor, hogy azt beleegyezése nélkül mások ne láthassák, illetve ne hallhassák, kivéve, ha a sürgős szükség és a veszélyeztető állapot esetén ez elkerülhetetlen. A beteg emberi jogait és méltóságát azonban ilyenkor is tiszteletben kell tartani.
	+ A (gyógy)kezelés során a kezelést végző orvos és a betegellátásban és oktatásban részt vevő más személyek lehetnek jelen, valamint akinek jelenlétéhez a beteg hozzájárult.
* **Az egészségügyi dokumentáció tárolásának és archiválásának rendje**
	+ A papír alapú egészségügyi dokumentáció külön tárolását és megőrzését biztosítani kell.
	+ Az egészségügyi dokumentációk kezelése és tárolása során a jogosulatlan hozzáférést meg kell akadályozni.
	+ A napi egészségügyi ellátás során már nem szükséges betegellátási dokumentumokat a Vállalkozás belső irattárában kell elhelyezni.
* **Adatszolgáltatás az érintett saját adatairól**
	+ Az érintett jogosult tájékoztatást kapni a gyógykezelésével kapcsolatos adatai kezeléséről, a rá vonatkozó egészségügyi és személyazonosító adatokat megismerheti, az egészségügyi dokumentációba betekinthet, valamint azokról másolatot készíthet, vagy – saját költségére – másolatot kaphat (adatigénylési jog).
	+ Az érintett ellátásának időtartama alatt az adatigénylési jog gyakorlása az érintetten és törvényes képviselőjén kívül az általa írásban felhatalmazott személyt is megilleti.
	+ Az érintett ellátásának befejezését követően az adatigénylési jog gyakorlása az érintetten és törvényes képviselőjén kívül az általa teljes bizonyító erejű magánokiratban felhatalmazott személyt is megilleti.
* **Hozzátartozó elhunyt személy halálának okával összefüggő vagy a halál bekövetkezését megelőző (gyógy)kezeléssel kapcsolatos egészségügyi adatok megismerése**
	+ Az érintett halála esetén törvényes képviselője, közeli hozzátartozója, valamint örököse – írásos kérelme alapján – jogosult:
		- a halál okával összefüggő vagy összefüggésbe hozható, továbbá
		- a halál bekövetkezését megelőző (gyógy)kezeléssel kapcsolatos egészségügyi adatokat megismerni, az egészségügyi dokumentációba betekinteni, valamint azokról másolatot készíteni, vagy – saját költségére – másolatot kapni.
* **Hozzátartozók életét befolyásoló ok feltárása, egészségügyi ellátásukkal összefüggő adatok megismerése a beteg életében, illetőleg halálát követően**
	+ A beteg életében, illetőleg halálát követően az érintett házastársa, egyeneságbeli rokona, testvére, örököse, valamint élettársa – írásbeli kérelme alapján – akkor is jogosult az adatigénylési jog gyakorlására, ha az egészségügyi adatra
		- a házastárs, az egyeneságbeli rokon, a testvér, az élettárs, valamint leszármazóik életét, egészségét befolyásoló ok feltárása, illetve
		- az a) pont szerinti személyek egészségügyi ellátása céljából van szükség, és
		- az egészségügyi adat más módon való megismerése, illetve az arra való következtetés nem lehetséges,
		- a betegellátó szervezeti egység vezetője igazolja, hogy a kérelmezett dokumentáció másolatok kizárólag a halál okával összefüggő vagy összefüggésbe hozható, továbbá a halál bekövetkezését megelőző (gyógy)kezeléssel kapcsolatos, vagy
		- a kérelemben foglalt, jogszabályban meghatározott okkal közvetlenül összefüggésbe hozható egészségügyi adatokat tartalmazzák.

Amennyiben a hozzátartozó csak betekintést kér a dokumentációba, ezt a jogát a kezelőorvos vagy a természetgyógyász biztosítja a fenti korlátozásokkal, aki a szükséges tájékoztatást is megadja részére. A dokumentációba való betekintést az V.11. 5. pontban foglalt nyilvántartásban dokumentálni kell

**VI. ELEKTRONIKUS EGÉSZSÉGÜGYI ADATKEZELÉS**

**A Vállalkozás a betegek adatait Microsoft Word dokumentumban, felhasználói fiókokkal rendelkező, jelszóval védett, Windows 10 operációs rendszerrel telepített, tűzfallal védett személyi számítógépen tartja nyilván. A weboldalon lévő kapcsolatfelvételi űrlap kitöltése során, valamint az e-mail-ben küldött adatok a weboldal tárhelyszolgáltatójának szerverén tárolódnak, mely SSL titkosítást alkalmaz.**

**VII.  Jogorvoslat**

* Az Érintett tiltakozhat egészségügyi és személyes adatának kezelése ellen, ha az adatkezelés a jogszabályokban, vagy a jelen Szabályzatban előírtakat sérti.
* A Vállalkozás a tiltakozást késedelem nélkül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Ha a Vállalkozás az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is - megszünteti, és az adatokat zárolja, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.
* Amennyiben az Érintett a Vállakozás döntésével nem ért egyet, az ellen - annak közlésétől számított 30 napon belül - bírósághoz fordulhat. A bíróság az ügyben soron kívül jár el. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: http://birosag.hu/torvenyszekek).
* Jogorvoslati lehetőséggel, panasszal a Nemzeti Adatvédelmi és Információszabadság Hatóságnál lehet élni:

Nemzeti Adatvédelmi és Információszabadság Hatóság

1055 Budapest, Falk Miksa u. 9-11.

E-mail: ugyfelszolgalat@naih.hu